Οικογένεια Λούντζη

Η οικογένεια Λούντζη είναι αριστοκρατική οικογένεια της Ζακύνθου,  η οποία διακρίθηκε κυρίως κατά τον δέκατο ένατο αιώνα. Ανήκει στην γενιά των οικογενειών που γράφτηκαν στη Χρυσή Βίβλο κατά την τελευταία περίοδο της Ενετοκρατίας.

 Ιστορικά στοιχεία 

Το πρώτο μέλος της οικογένειας που εντοπίζεται είναι ο Πέτρος Λούντζης στα 1504, όταν και εγκαταστάθηκε στη Ζάκυνθο μετά την πτώση της Μεθώνης από τους Οθωμανούς. Η επαγγελματική του ιδιότητα και ο τόπος κατοικίας του είναι άγνωστα. Σύμφωνα με μια πληροφορία που αποδίδεται στον Λεωνίδα Ζώη, η οικογένεια ενεγράφη στην Χρυσή Βίβλο το 1624. Δεν υπάρχουν αξίοπιστα στοιχεία για τα ονόματα αυτών που γράφτηκαν (η περίπτωση ενός παπά ονόματι Γεώργιος Λούντζης από το χωριό Τραγάκι που φέρεται ως "ευγενής" το 1624 δεν μπορεί να ληφθεί στα σοβαρά), ούτε για σημαντικούς εκπροσώπους της οικογένειας μέχρι τον δέκατο-όγδοο αιώνα, κάτι που καθιστά την πληροφορία προβληματική. Το 1755 τα αδέλφια Νικόλαος και Μάρκος Λούντζης του Φραγκίσκου γράφτηκαν τελικά στη Χρυσή βίβλο στη θέση της οικογένειας Δετζούφη που είχε εκλείψει. Το 1789 η οικογένεια έλαβε τον κληρονομικό τίτλο του κόμητος από τη Βενετική διοίκηση - το πιθανότερο με αγορά και όχι επ' ανδραγαθία, αφού η Βενετία δεν είχε βρεθεί σε πόλεμο μετά το 1718.

Σημαντικότερος εκπρόσωπος της οικογένειας είναι ο ιστορικός και λογοτέχνης Ερμάννος Λούντζης (1806 - 1868).

 Μέλη 

 Πέτρος Λούντζης, γενάρχης της οικογένειας
 Νικόλαος Λούντζης, κόμης (από το 1789) και απόγονος του Πέτρου
 Μάρκος Λούντζης, κόμης (από το 1789) και απόγονος του Πέτρου
 Αναστάσιος Λούντζης (1764 - 1810), κόμης και γιος του μάρκου
Ερμάννος Λούντζης (1806 - 1868), λογοτέχνης, ιστορικός, βουλευτής και γιος του Αναστασίου
 Νικόλαος - Ιωάννης Λούντζης, δημοσιογράφος, βουλευτής και γιος του Ερμάννου
 Αναστάσιος Λούντζης (1841 - 1913), δήμαρχος Ζακύνθου, βουλευτή και γιος του Ερμάννου
 Αλεξάνδρα Λούντζη, σύζυγος Φίλιππου Καρρέρ και κόρη του Αναστασίου
 Αβιγαήλ Λούντζη (1900 - 1980), σύζυγος Αναστασίου Νικοκάβουρα και κόρη του Αναστασίου
 Αλέξανδρος Λούντζης (1904 - 1963), γεωπόνος, κτηματίας και γιος του Αναστασίου
 Νίκος Λούντζης (1936), νομικός, ιστοριοδίφης, κάτοχος του οικογενειακού αρχείου και γιος του ΑλέξανδρουΑρχείο οικογένειας Λούντζη , από την ιστοσελίδα eae.org.gr
 Ερμάννος Λούντζος (1894 - 1958), γιος του Αναστασίου
 Νικολός Κορράδος (ή Κουράδος) Ναθαναήλ Λούντζης (1798 - 1885), διανοούμενος, φίλος του Διονύσιου Σολωμού, σύζυγος Αννέτας Δημητρίου Σολωμού και γιος του ΑναστασίουΑρχείο οικογένειας Λούντζη , από την ιστοσελίδα eae.org.gr
 Δημήτριος Λούντζης - Σολωμός (1848 - 1915), γιος του Νικολού
 Νανά Λούντζη, κάτοχος οικογενειακού αρχείου και κόρη του ΔημητρίουΛίνος Πολίτης, ''Φιλολογικό περιοδικό Φιλολογικού Συλλόγου Παρνασσός, τόμος Κ', αρ. 3, σελ. 357 -358
 Ελένη Λούντζη - Σολωμού, σύζυγος Ιωάννη Μερκάτη και κόρη της Αννέτας
 Αγγελική - Διονυσία Μερκάτη (1909 - 2008), σύζυγος Χαράλαμπου Λ. Ζώη και κόρη της Ελένης
 Ιωάννης - Γουλιέλμος Λούντζος (1801 - 1838), γιος του Αναστασίου
 Φραγκίσμος Λούντζης, κόμης και γιος του Μάρκου

 Παραπομπές 

Κατηγορία:Ελληνικές οικογένειες